Kedves Nyolcadikosok!

Ezen a héten Radnóti Miklós Nem tudhatom című verséről fogunk „beszélgetni”. A kérésem az lenne, hogy vegyétek elő a füzeteteket, írjátok fel a címet (Radnóti Miklós: Nem tudhatom) – és most a füzetben válaszoljatok a felmerülő kérdésekre. A kérdéseket és feladatokat zöld színnel fogom jelölni.

 **- Vannak-e olyan helyek, amelyek különösen kedvesek a számotokra?/ Volt valamelyikőtöknek kisgyerek korában olyan „kedves helye”, kuckója, búvóhelye, amelyet különösen szeretett? Miért szereted/szeretted azt a helyet?/Miért kötődsz ahhoz a helyhez?**

Mit gondolsz, milyen okok miatt ragaszkodunk egy-egy helyhez? Igen, a helyhez fűződő kedves események, emlékek által kiváltott érzelmek által.

**- Hogyan zajlik egy háború? Nem kell leírnod, csak gondold végig a következő fogalmak alapján:** közelharc, csatatér, bomba/bombázás, romok, frontvonal/ hátország/a kettő összeolvadása; kit érint egy háború és milyen módon, otthon/haza (kedves helyek!), család, minden elvesztése; fizikai és lelki gyötrelmek stb.

**- Milyen célpontokat bombáznak egy háborúban? Miért éppen azokat?** (vasút, pályaudvar, gyár; az ország/a lakosság életének ellehetetlenítése; „zsarolás”)

Radnóti két világháborút is átélt, és a második különösen sok szenvedést és rettenetet hozott a számára: zsidó származás, bűnbak, zsidótörvények, gettó, gyűjtőtábor, munkatábor, munkaszolgálat, deportálás, Lager Heidenau, Bor, bori notesz, Abda... holokauszt)

**- Ezek után mit gondoltok, hogyan viszonyult a költő Magyarországhoz?**

**A mai órán megtudjuk ezt egy verséből, amelynek címe: Nem tudhatom...**

**- Szerintetek mire utalhat a cím? Meg tudjuk-e állapítani? Miért jó a címadás?**

**FELADATOK:**

1. **Hallgassátok meg** a vers megzenésített, illusztrált változatát:

<https://www.youtube.com/watch?v=lR75z9hrMK0>

vagy hallgathatjátok prózában is, képekkel: <https://www.youtube.com/watch?v=pDpq0s73xmo>

2. **Olvassátok el** a vers elemzését! <https://www.nkp.hu/tankonyv/irodalom_12/lecke_02_028>

3. A füzetbe **gyűjtsetek ki az elemzésből** 10 olyan gondolatot, ami megtetszett, amit különösen igaznak tartotok a versre!

4. **Oldjátok meg a következő feladatokat (online, nem a füzetben ☺):**

- költői eszközök (memoriter): <https://learningapps.org/display?v=p1fyiojaa18>

- memoriter (hiányos szöveg): <https://learningapps.org/display?v=pagw39nqk18>

- sorbarendezés (sorbarendezés): <https://learningapps.org/display?v=pzasxuy6c18>

**5. A füzetbe fogalmazd meg egy rövid válasz (4-5 mondat) keretében, hogy**

- mi tetszett a versben

- te mit gondolsz a hazaszeretetről?

**BEKÜLDENDŐ: a füzetedben írtak lefotózva.**

**Ne felejtsd el, május 19-ig meg kell tanulni a verset!**

… és ha eddig eljutottál, igazán megérdemelsz egy kis jutalmat. ☺ Tedd fel a fülhallgatót és jó szórakozást! Azt hiszem, nektek is tetszeni fog! ☺

<https://www.youtube.com/watch?v=u2GP1EFHxqk>

Aki a lágyabb dallamokat kedveli: <https://www.youtube.com/watch?v=4dokPA6gyX8>

Jó munkát kívánunk mindenkinek!

sok szeretettel: Ibi néni és Renáta néni